14. ΠΡΟΕΔΡΙΚΟΝ ΔΙΑΤΑΓΜΑ της 11/14 Οκτ. 1926 Έχοντες υπόψη το άρθρον 157 παρ. 2 του Ν.Δ. της 17 Σεπτ. 1926 «περί κωδικοποιήσεως εις ενιαίον κείμενον νόμου της περί δήμων και κοινοτήτων νομοθεσίας», προτάσσει του επί των Εσωτερικών Υπουργού, απεφασίσομεν και διατάσσομεν: Άρθρ.1.-Εντός προθεσμίας δέκα ημερών από της δημοσιεύσεως του ειδικού εκάστοτε Διατάγματος, δια τας αναγνωριζομένας νέας κοινότητας, ο αρμόδιος Νομάρχης δι’ αποφάσεως αυτού συνιστά δι’ εκάστην των κοινοτήτων τούτων επιτροπήν, αποτελουμένην εξ ενός μονίμου κατοίκου αυτής εγγεγραμμένου εν τω εκλογικώ καταλόγω του εξ ου προήλθε δήμου ή κοινότητος ενός συμβούλου ή άλλου εκλογέως του ιδίου δήμου ή κοινότητος και ενός ιερέως αυτής ως Προέδρου. «Εφ’ όσον η αναγνωρισθείσα νέα Κοινότης ή ο Δήμος ή η Κοινότης, εξ ης προήλθεν αύτη, στερείται ιερέως, πρόεδρος της επιτροπής ορίζεται είς των εν τη νέα Κοινότητι ή τω Δήμω ή Κοινότητι, εξ ης προήλθεν αύτη, υπηρετούντων δημοσίων υπαλήλων. Εν ελλείψει δε ή εν απουσία τοιούτων, Πρόεδρος της Επιτροπής ορίζεται είς των εν ομόρω Δήμω ή Κοινότητι υπηρετούντων δημοσίων υπαλλήλων». Το εντός «» εδάφιον προσετέθη δια του Β.Δ. 12/14 Ιουλ. 1950 περί τροποποιήσεως του από 11 Οκτ. 1926 Δ/τος. Ως γραμματεύς παρά τη Επιτροπή ορίζεται δια της ιδίας αποφάσεως είς των διδασκάλων της κοινότητος και εν ελλείψει τοιούτου εις των εγγραμμάτων πολιτών αυτής. Προκειμένου περί συνοικισμού προσφύγων ο Νομάρχης διορίζει ως μέλη της ανωτέρας υπό την προεδρίαν του ιερέως επιτροπής εγκρίτους πρόσφυγας εκλογείς και κατοίκους της αναγνωρισθείσης κοινότητος. Ο Νομάρχης δια προκηρύξεως αυτού ευρύτατα δημοσιευομένης δια τοιχοκολλήσεως εις τα δημοσιώτερα μέρη του αρχικού δήμου ή κοινότητος, δι’ επ’ εκκλησίαις αναγνώσεως και δια δύο εκ των τυχόν εκδιδομένων επιτοπίων εφημερίδων γνωστοποιεί την σύστασιν και τον σκοπόν των ως άνω επιτροπών, τα ονόματα των μελών και την έδραν των συνεδριάσεων αυτών. Σελ. 168 Άρθρ.2.-Η κατά το πρώτον άρθρον επιτροπή, προσκλήσει και επιμελεία του Προέδρου αυτής, συνέρχεται εν ολομελεία εις την έδραν της αναγνωρισθείσης κοινότητος την επομένην της κοινοποιήσεως του διορισμού αυτής και επί τη βάσει των οριστικών εκλογικών καταλόγων του αρχικού δήμου ή κοινότητος προβαίνει εις την σύνταξιν του εκλογικού καταλόγου της νέας κοινότητος.Εις τον κατάλογον τούτον η επιτροπή εγγράφει κατ’ αλφαβητικήν σειράν εκείνους μόνον των εκλογέων, ων η σταθερά και διαρκής κατοικία εν τη περιφερεία της νέας κοινότητος βεβαιούται είτε εξ ιδίας της επιτροπής γνώσεως, είτε και δια μαρτύρων ή άλλων βασίμων στοιχείων. επίσης εις ειδικάς στήλας του καταλόγου σημειοί, η επιτροπή τον αύξοντα αριθμό υφ’ όν οι εγγραφομένοι φέρονται εγγεγραμμένοι εν τω εκλογικώ κατάλογω του αρχικού δήμου ή κοινότητος, ως και τον αριθμόν και την χρονολογίαν του εκλογικού αυτών βιβλιαρίου, εάν πρόκειται περί καταλόγου βιβλιαρίων. Αι εργασίαι της συντάξεως των καταλόγων τούτων δέον να περατωθώσιν εντός δεκαημέρου. Άρθρ.3.-Ευθύς άμα τη συντάξει του ως άνω εκλογικού καταλόγου, ούτος μεθ’ όλων των σχετικών αποστέλλεται, επιμελεία του Προέδρου της Επιτροπής εις τον Ειρηνοδίκην, εις ου την περιφέρειαν υπάγεται η νέα κοινότης, όστις εκτίθησι τούτον εις το Ειρηνοδικειακόν κατάστημα. Ο κατάλογος ούτος δημοσιεύεται επίσης επιμελεία του ιδίου Προέδρου, δι’ επικολλήσεως εις τε το γραφείον του αρχικού δήμου ή κοινότητος και εις την εξώθυραν του ιερού ναού της νέας κοινότητος. Η τε έκθεσις και δημοσίευσις του εκλογικού καταλόγου διαρκεί επί οκτώ συνεχείς ημέρας, συντασσομένων περί τούτου σχετικών αποδείξεων. Εντός της ανωτέρω οκταημέρου προθεσμίας επιτρέπεται η υποβολή ενστάσεων εις τον Ειρηνοδίκην παρά παντός εκλογέως μη εγγραφέντος εν τω εκλογικώ καταλόγω της νέας κοινότητος περί εγγραφής αυτού, παρά δε του εγγραφέντος περί διαγραφής αυτού. Άρθρ.4.-Άμα τη λήξει της προθεσμίας του  προηγουμένου άρθρου, ο Ειρηνοδίκης εν δημοσία συνεδριάσει του Ειρηνοδικείου, ης η ημέρα  γνωστοποιείται δια σχετικής τοιχοκολλήσεως εν  τω ακροατηρίω, αποφαίνεται επί πασών των  υποβληθεισών ενστάσεων, ακούων και τους τυχόν  παρευρισκομένους εκ των ενδιαφερομένων  και          επιφέρει          τας          δεούσας        διορ1.Ζ.β.14 Εκλογικοί Κατάλογοι  και βιβλιάρια θώσεις, εις τον συνταχθέντα εκλογικόν κατάλογον εγγράφων τους παραλειφθέντας εκλογείς κατοίκους της κοινότητος και διαγράφων τους μη επιθυμούντας να γίνωσι δημόται και εκλογείς αυτής. Ο ούτως συνταχθείς και κηρυχθείς οριστικός υπό του Ειρηνοδίκου εκλογικός κατάλογος της νέας κοινότητος αποστέλλεται επιμελεία του ιδίου και άνευ ουδεμίας αναβολής εις τον αρμόδιον Πρόεδρον Πρωτοδικείου, όστις οφείλει να μεριμνήση περί εκτυπώσεως αυτού και περί της διαγραφής εκ του εκλογικού καταλόγου του αρχικού δήμου ή κοινότητος των εν τω εκλογικώ καταλόγω της νέας κοινότητος ως ανωτέρω εγγραφομένων εκλογέων. Άρθρ.5.-Δια την ως άνω εργασίαν καταβάλλεται ημερησία αποζημίωσις εις τα μέλη των επιτροπών εκ δραχμών τεσσαράκοντα και εις τους γραμματείς αυτών εκ δραχμών τεσσαράκοντα δια τους ιδιώτας, και δραχμάς δέκα πέντε δια τους διδασκάλους τοιούτους. Επί τη βάσει των κατά τας διατάξεις του παρόντος συντασσομένων καταλόγων ενεργείται η εκλογή των κοινοτικών αρχών εν ταις νέαις κοινότησι. Ο αυτός Υπουργός δημοσιεύσει και εκτελέσει το παρόν Διάταγμα. 